gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3810, del 08-08-2000 (2000/6622)

Informació pública del programa Per al desenvolupament de l'actuació integrada del SUPOR-2 Zona A-2, d'Almassora.
-----------------------------------------------------------------------------------------------------------------

### Dades del document

Número de DOGV
:   3810

Data del DOGV
:   08-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6622


Organisme emissor
:   Proalcas 2000, SL

Tipus de document
:   Anunci

Informació pública del programa Per al desenvolupament de l'actuació integrada del SUPOR-2 Zona A-2, d'Almassora. [2000/S6622]
  
El senyor José Antonio Rodríguez Salinas, amb document nacional d'identitat número 17500186-N, en nom i representació de la societat Proalcas 2000, SL, amb domicili social al carrer Ulloa, núm. 15, Castelló de la Plana, amb codi d'identificació fiscal número B-12524906, a l'empara del que estableixen els articles 48.C) i 46.3 de la Llei 6/1994, de 15 de novembre de la Generalitat Valenciana Reguladora de l'Activitat Urbanística (LRAU), fa públic el següent:
  
Se sotmet a informació pública el programa formulat per Proalcas 2000, SL, relativa al programa per al desenvolupament de l'actuació integrada del SUPOR-2, Zona A-2, d'Almassora.
  
Els documents que comprén aquesta actuació urbanística, es troben protocol·litzats en la notaria del senyor Fernando Pascual de Miguel, d'Almassora, on els interessats, durant el termini de 20 dies hàbils comptadors des de la publicació de l'anunci en el Diari Oficial de la Generalitat Valenciana, podran comparèixer per a obtenir còpia de l'acta de protocol·lització d'aquesta alternativa, o sol·licitar que se'ls exhibesca aquesta.
  
Igualment, existeix un exemplar del programa, depositat en l'Ajuntament d'Almassora. Es tracta dels documents del programa d'actuació integrada que inclou la delimitació del SUPOR-2, Zona A-2 i avantprojecte d'urbanització per al desenvolupament de l'esmentada unitat d'execució.
  
Els interessats, durant l'esmentat termini de 20 dies hàbils, poden comparèixer en l'ajuntament, en horari d'atenció al públic, per a consultar les actuacions derivades de la documentació depositada, i també hi podran formular qualsevol al·legacions que els convinga segons dret i presentar alternatives tècniques.
  
Així mateix, es posa en coneixement dels interessats que el termini de 5 dies hàbils per a presentar les proposicions juridicoeconòmiques, comença el primer dia hàbil de l'acabament del termini de 20 dies anteriorment indicat. Durant aquest termini podran presentar-se les esmentades proposicions en el Registre General de l'Ajuntament d'Almassora.
  
Finalitzat aquest segon termini, el primer dia hàbil, excepte si és dissabte, aquest s'entendrà el primer dia hàbil immediat posterior, tindrà lloc l'acte d'obertura de pliques en l'ajuntament. Durant els 10 dies següents de l'obertura de pliques, podran ser objecte de consulta i al·legacions totes les actuacions de l'expedient.
Diari Oficial de la Generalitat Valenciana


Sumari del DOGV 3771, del 14-06-2000 (2000/4482)

Informació pública de l'aprovació inicial de la modificació puntual del Pla General d'Ordenació Urbana.
-------------------------------------------------------------------------------------------------------

### Dades del document

Número de DOGV
:   3771

Data del DOGV
:   14-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4482


Organisme emissor
:   Ajuntament d'Ondara

Tipus de document
:   Anunci

Informació pública de l'aprovació inicial de la modificació puntual del Pla General d'Ordenació Urbana. [2000/S4482]
  
El Ple de l'ajuntament en sessió de 24 de febrer de 2000, aprovà inicialment la modificació puntual del Pla General d'Ordenació Urbana de l'article 10.6.5 de les ordenances del Pla General d'Ordenació Urbana, que quedarà redactat en el següents termes:
  
«10.6.5 Fons edificable: s'estableix en 16 m. segons una línia paral·lela a la façana per a les plantes superiors a la planta baixa.
  
Aquest fons podrà ampliar-se a 19 m. com a màxim, en el supòsit de reculada de la façana descrit en l'article anterior.
  
En qualsevol cas, i per a regularitzar els patis de l'illa resultants, la línia d'edificació posterior es diposarà sempre segons eixa línia de 19 metres, de tal forma que en aquelles edificacions alineades segons la façana del carrer, l'espai posterior afegit sobre els 16 metres establerts com a fons edificable, haurà de quedar obert, si és d'ús privat, i es podrà tancar alternant trams de mur translúcid amb trams oberts, o encristallats, si es tracta d'espais comuns de l'edifici.
  
La planta baixa i les inferiors a la baixa poden ocupar la totalitat del solar. La coberta en fons de pati corresponent a la planta baixa serà plana i transitable.»
  
Se sotmet a informació pública pel termini d'un mes, comptador des de l'endemà de la publicació en el Diari Oficial de la Generalitat Valenciana, durant el qual, els interessats podran formular les al·legacions que estimen pertinents.
  
Cosa que es fa pública en compliment del que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb el que s'estableix en l'article 55 del cos legal esmentat.
Diari Oficial de la Generalitat Valenciana


Sumari del DOGV 3865, del 26-10-2000 (2000/8561)

DECRET 160/2000, de 24 d'octubre, del Govern Valencià, pel qual el senyor Juan Escamez Sánchez cessa com a director de l'Institut Valencià d'Avaluació i Qualitat Educativa.
----------------------------------------------------------------------------------------------------------------------------------------------------------------------------

### Dades del document

Número de DOGV
:   3865

Data del DOGV
:   26-10-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/8561


Data del document
:   24-10-2000

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Institut Valencià d'Avaluació i Qualitat Educativa

DECRET 160/2000, de 24 d'octubre, del Govern Valencià, pel qual el senyor Juan Escamez Sánchez cessa com a director de l'Institut Valencià d'Avaluació i Qualitat Educativa. [2000/A8561]
  
En virtut del que disposa l'article 8 del Decret 10/2000, de 25 de gener, del Govern Valencià, i a proposta del conseller de Cultura i Educació, el Govern Valencià, en la reunió de 24 d'octubre de 2000, acorda el cessament, a petició pròpia, del senyor Juan Escamez Sánchez com a director de l'Institut Valencià d'Avaluació i Qualitat Educativa, i se li agreixen els serveis prestats.
  
Aquest decret tindrà efectes a partir del dia 31 d'agost de 2000.
  
València, 24 d'octubre de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS
Diari Oficial de la Generalitat Valenciana


Sumari del DOGV 3817, del 18-08-2000 (2000/6696)

ORDRE de 7 d'agost de 2000, de la Conselleria d'Indústria i Comerç, per la qual s'amplia la dotació pressupostària a càrrec de les línies destinades a la concessió d'ajudes en matèria de modernització del comerç interior i promoció comercial.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3817

Data del DOGV
:   18-08-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/6696


Data del document
:   07-08-2000

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * ajuda pública
    * petita i mitjana empresa
    * comerç interior
    * suport econòmic
    * promoció comercial
    * ajuda a les empreses

ORDRE de 7 d'agost de 2000, de la Conselleria d'Indústria i Comerç, per la qual s'amplia la dotació pressupostària a càrrec de les línies destinades a la concessió d'ajudes en matèria de modernització del comerç interior i promoció comercial. [2000/6696]
  
Mitjançant Ordre de 4 d'abril de 2000, de la Conselleria d'Indústria i Comerç, es publiquen les línies pressupostàries i es determinen els crèdits màxims que financen les ajudes per a la modernització del comerç interior i promoció comercial per a l'exercici 2000.
  
Atés que hi ha crèdit pressupostari disponible, mitjançant la present ordre es fa pública l'ampliació de la dotació pressupostària destinada a la concessió de les dites ajudes regulades en l'Ordre de 22 de desembre de 1999.
  
Pel que s'ha exposat i de conformitat amb l'article 47 del Text Refós de la Llei d'Hisenda Pública,
  
ORDENE
  
Primer
  
S'amplia per a l'exercici de 2000 la dotació pressupostària destinada a finançar les ajudes en matèria de modernització del comerç interior i promoció comercial, publicada mitjançant Ordre de la Conselleria d'Indústria i Comerç de 4 d'abril de 2000, a càrrec de la secció 11, programa 622.10, Ordenació i Promoció Comercial:
  
- Línia 701/000/00 (codi comptable 146), import global màxim 111.594.372 de pessetes, la qual cosa comporta un increment de 197.208.362 de pessetes respecte de la dotació anterior.
  
Ajudes per a despeses d'inversió previstes en els capítols II, III i IV del títol IV de l'Ordre de 22 de desembre de 1999, i també en el punt 1 de l'article 13 del títol II, i en els punts a) i c) de l'article 43, i el punt a) de l'article 47 del títol V de l'anteriorment esmentada ordre.
  
Segon
  
La present ordre entrarà en vigor el dia de hui, sense perjudici de la posterior publicació en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3664, del 12-01-2000 (1999/10018)

Rotlle d'apel·lació número 775/1999. Cèdula de notificació.
-----------------------------------------------------------

### Dades del document

Número de DOGV
:   3664

Data del DOGV
:   12-01-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/10289


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 775/1999. Cèdula de notificació. [1999/Q10801]
  
La Secció Sisena de l'Audiència Provincial de València ha dictat, en el rotlle d'apel·lació número 775/1999, la sentència que té l'encapçalament i la part dispositiva que es diu tot seguit:
  
«Audiència Provincial de València
  
Secció Sisena
  
Sentència número 1.332
  
- Presidenta: Ana Pérez Tórtola
  
- Magistrades:
  
· Purificación Martorell Zulueta
  
· Carolina del Carmen Castillo Martínez
  
València, 3 de desembre de 1999
  
La Secció Sisena de l'Audiència Provincial de València, integrada pels magistrats anotats al marge i sent-ne ponent Purificación Martorell Zulueta, ha vist aquest recurs d'apel·lació contra la sentència de 26 de maig de 1999, actuacions de judici verbal de trànsit 550/1998, tramitades pel Jutjat de Primera Instància número 16 de València.
  
Han sigut part en el recurs, com a apel·lant l'entitat FIATC, representada pel procurador dels tribunals Luis Muñoz Álvarez, i com a part la senyora María José Romero Martínez en nom propi i en el del menor Amin Chamlali Romero, representada per la procuradora dels tribunals Amparo Royo Blasco, la Demarcació de Carreteres Generals de l'Estat, representada i dirigida per l'advocat de l'estat i el senyor Ouagmini Moustapha.
  
Decisió
  
En atenció al que s'ha exposat, la Secció Sisena de l'Audiència Provincial de València, en nom del rei, i per l'autoritat conferida per la Constitució aprovada pel poble espanyol, decideix:
  
Primer
  
Estimar el recurs d'apel·lació formulat per la representació de l'entitat asseguradora FIATC contra la sentència de data de 26 de maig de 1999, que es revoca en el sentit d'absoldre l'expressada demandada de les demandes contra ella deduïdes. Cada una de les parts que han comparegut suportaran les costes causades a la seua instància, i les comunes a mitges. La sentència es manté en els altres pronunciaments que no han sigut objecte de recurs.
  
Segon
  
Pel que fa a les costes de l'apel·lació, cada una de les parts suportarà les causades a la seua instància i les comunes a mitges.
  
I, quan pertoque, retorneu les actuacions originals al jutjat de procedència, amb un certificat d'aquesta sentència, perquè s'executen i es complisquen.
  
Aquesta és la nostra sentència, que pronunciem, manem i firmem».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Ouagmini Moustapha, expedisc aquest edicte.
Diari Oficial de la Generalitat Valenciana


Sumari del DOGV 3886, del 27-11-2000 (2000/9426)

RESOLUCIÓ de 15 de novembre de 2000, de la Direcció General de Funció Pública, per la qual es publica la llista provisional d'admesos i exclosos a les proves selectives d'accés al grup C, sector Administració general, pel sistema de promoció interna, Convocatòria 3/1999, corresponent a l'Oferta d'Ocupació Pública de la Generalitat Valenciana de 1999.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3886

Data del DOGV
:   27-11-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/9426


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 15 de novembre de 2000, de la Direcció General de Funció Pública, per la qual es publica la llista provisional d'admesos i exclosos a les proves selectives d'accés al grup C, sector Administració general, pel sistema de promoció interna, Convocatòria 3/1999, corresponent a l'Oferta d'Ocupació Pública de la Generalitat Valenciana de 1999. [2000/9426]
  
D'acord amb allò establit en l'article 10.1 del Decret 33/1999, de 9 de març, i amb la base 7.1 de l'Ordre d'11 de juliol de 2000, de la Conselleria de Justícia i Administracions Públiques, per la que es convoquen proves selectives d'accés al grup C, sector Administració general, pel sistema de promoció interna, (DOGV núm. 3794, de 17 de juliol de 2000) resolc:
  
Primer
  
Publicar la llista d'aspirants admesos, que es relacionen en l'annex I de la present Resolució.
  
Segon
  
Publicar la llista d'aspirants exclosos, amb expressió dels motius de la seua exclusió, que es relacionen en l'annex II de la present Resolució.
  
Tercer
  
Els aspirants disposen d'un termini de deu dies, comptadors a partir de l'endemà de la publicació d'aquesta resolució en el Diari Oficial de la Generalitat Valenciana, per a esmenar els errors que hagen motivat la seua no admissió o presentar les al·legacions que consideren convenients, de conformitat amb l'article 71 de la Llei 30/1992 de Règim Jurídic de les Administracions Públiques i de Procediment Administratiu Comú, modificat per la Llei 4/1999.
  
Quart
  
A la sol·licitud d'esmena d'errors caldrà adjuntar els documents preceptius no presentats així com una fotocòpia de la sol·licitud de les proves, es presentaran davant del Registre General de Documents de la Conselleria de Justícia i Administracions Públiques, carrer Miquelet, núm. 5, 46725 València, a les oficines de la Direcció Territorial de Justícia i Administracions Públiques a Alacant i Castelló o a les oficines públiques a què es refereix l'article 38.4 de la Llei 30/1999, de 26 de novembre.
Diari Oficial de la Generalitat Valenciana


Sumari del DOGV 3773, del 16-06-2000 (2000/4859)

Informació pública del nomenament del senyor Carlos Guillén Antequera com a funcionari de carrera en qualitat d'auxiliar de la Policia Local.
---------------------------------------------------------------------------------------------------------------------------------------------

### Dades del document

Número de DOGV
:   3773

Data del DOGV
:   16-06-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/4859


Organisme emissor
:   Ajuntament de Navarrés

Tipus de document
:   Anunci

Informació pública del nomenament del senyor Carlos Guillén Antequera com a funcionari de carrera en qualitat d'auxiliar de la Policia Local. [2000/M4859]
  
Aquesta alcaldia, i amb data de 18 de maig de 2000, ha dictat la resolució que disposa:
  
Atés l'escrit remés pel director de l'Institut Valencià de Seguretat Pública, de data 3 de maig de 2000, pel qual es comunica a aquest ajuntament la superació del curs teoricopràctic de formació bàsica inicial a què es refereix l'article 22.1 b) de la Llei 2/1990, de 4 d'abril, de Coordinació de Policies Locals de la Comunitat Valenciana, del funcionari en pràctiques senyor Carlos Guillén Antequera.
  
Atés el que disposa la base 11 de les aprovades en sessió plenària de 14 de maig de 1998 i publicades en el Butlletí Oficial de la Província de València número 209, de 3 de setembre de 1998, que determina que els aspirants que superen el curs teoricopràctic seran nomenats funcionaris de carrera i hauran de prendre possessió del càrrec en el termini de 30 dies, a comptar del següent al de la notificació del nomenament.
  
Atés que de conformitat amb el que estableix l'article 21.1 h) de la Llei 7/1985, de 2 d'abril, Reguladora de les Bases de Règim Local, aquesta alcaldia és òrgan competent per a l'adopció d'aquesta resolució, resolc:
  
Primer
  
Nomenar el senyor Carlos Guillén Antequera, amb DNI 93685218-L funcionari de carrera d'aquest ajuntament, com a auxiliar de la Policia Local, escala d'administració especial, subescala de serveis especials, classe policia local i els seus auxiliars, classificada en l'escala bàsica, corresponent al nivell D de titulació.
  
Segon
  
Concedir al senyor Carlos Guillén Antequera un termini de 30 dies per a la presa de possessió.
  
Tercer
  
Notificar en forma aquesta resolució a l'interessat i remetre certificació d'aquesta a l'Institut Valencià de Seguretat Pública.
  
Cosa que es fa pública perquè en prengueu coneixement.
Diari Oficial de la Generalitat Valenciana


Sumari del DOGV 3696, del 25-02-2000 (2000/1032)

Notificació d’actes del procediment de recaptació.
--------------------------------------------------

### Dades del document

Número de DOGV
:   3696

Data del DOGV
:   25-02-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/1032


Organisme emissor
:   Agència Estatal d'Administració Tributària. Delegació de València

Tipus de document
:   Anunci

Notificació d'actes del procediment de recaptació. [2000/M1032]
  
De conformitat amb el que disposa l'article 105.6 de la Llei 230/1963, de 28 de desembre, General Tributària, segons la redacció de l'article 28.1 de la Llei 66/1997, de 30 de desembre, i havent-se intentat la notificació a l'interessat o al seu representant dues vegades, sense que haja sigut possible practicar-la per causes no imputables a l'administració tributària, es posa de manifest, mitjançant aquest anunci, que es troben pendents de notificar els actes que es detallen a continuació:
  
Dependència Provincial de Recaptació
  
Actes del procediment de recaptació
  
Comunitat Autònoma de València
  
En virtut de l'anterior dispose que els subjectes passius, obligats tributaris indicats anteriorment, o els seus representants degudament acreditats, hauran de comparéixer en el termini de 10 dies, comptats des del següent al de la publicació de la present resolució en el Diari Oficial de la Generalitat Valenciana, de dilluns a divendres, en horari de 09.00 a 14.00 hores, en la seu de l'administració corresponent al seu domicili fiscal, a l'efecte de practicar la notificació de l'esmentat acte.
  
Així mateix, s'avisa als interessats que, si no compareixen en l'esmentat termini, la notificació s'entendrà realitzada a tots els efectes legals des del dia següent al del venciment del termini indicat per a comparéixer.
  
València, 19 de gener de 2000.- El cap de la Dependència de Recaptació: José Vicente Navarro Alcázar.
  
Agència Tributària
  
Delegació de Valladolid
Diari Oficial de la Generalitat Valenciana


Sumari del DOGV 3811, del 09-08-2000 (2000/6466)

RESOLUCIÓ de 7 d'abril de 2000, de la Universitat Politècnica de València, per la qual es nomena el senyor Luis Ángel Ruiz Fernández, professor titular d'escola universitària, de l'àrea de coneixement Enginyeria Cartogràfica, Geodesia i Fotogrametria, adscrita al Departament d'Enginyeria Cartogràfica, Geodesia i Fotogrametria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3811

Data del DOGV
:   09-08-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/6466


Organisme emissor
:   Universitat Politècnica de València

Tipus de document
:   Resolució

RESOLUCIÓ de 7 d'abril de 2000, de la Universitat Politècnica de València, per la qual es nomena el senyor Luis Ángel Ruiz Fernández, professor titular d'escola universitària, de l'àrea de coneixement Enginyeria Cartogràfica, Geodesia i Fotogrametria, adscrita al Departament d'Enginyeria Cartogràfica, Geodesia i Fotogrametria. [2000/S6466]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 8 de juny de 1999 d'aquesta Universitat, plaça número 98/1999, codi 555, Boletín Oficial del Estado de 28 de juny de 1999, i presentada per part de la persona interessada la documentació a què fa referència el punt deu de la convocatòria.
  
Aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i totes les altres disposicions que la despleguen, ha resolt nomenar el senyor Luis Ángel Ruiz Fernández, amb document nacional d'identitat número 71798111, professor titular d'escola universitària, de la Universitat Politècnica de València, de l'àrea de coneixement Enginyeria Cartogràfica, Geodesia i Fotogrametria, adscrita al Departament d'Enginyeria Cartogràfica, Geodesia i Fotogrametria.
  
València, 7 d'abril de 2000.- El rector: Justo Nieto Nieto.